Erste Siedlunga aus'm 13. Joahrhundat aaf dem Gebiet vo da heitign Stod Freyung san bekannt; de Eiwohna lassn se in da Näh vo da oidn Buag Woifstoa, de Bischof Wolfger vo Erla um 1200 arichtn hot lassn, in am Rodungsdoaf nieda. Zuvoa hot Kaisa Heinrich VI. des Land 1193 an a por Bossaa Bischeaf obtretn. De Freyung war domois no koa Oatsnama, sondan hot a Gebiet bezeichnat, in dem Siedla a Freiung, des hoaßt a Befreiung vo Steian, gwährt worn is. 1301 is dea Oat ois Purchstol zu Wolfastoa und a Woid dazua erstmois urkundle awähnt worn.